Sitgesinfoguia – La regidoria de Turisme posa en marxa la nova web sitgesanytime.com\nLa regidoria de Turisme posa en marxa la nova web sitgesanytime.com\nEl nou portal s’ha dissenyat tenint en compte que cada vegada les pàgines web es consulten més des del telèfon mòbil i menys des d’ordinadors de sobretaula. També es prioritzen les imatges per sobre dels texts. La finalitat amb és esdevenir un punt de consulta de referència a l’hora que el visitant o turista vulgui decidir la seva propera destinació.\nLa regidoria de Turisme ha posat en marxa el nou web sitgesanytime.com, un portal de navegabilitat fàcil i intuïtiva, que presenta una imatge nova i fresca, i amb un disseny a mode de mòbil First per facilitar la consulta a través de dispositius mòbils. Sitgesanytime.com neix amb la finalitat de ser una eina útil i un reflex de la destinació on en qualsevol època de l’any i en qualsevol hora, hi ha activitat. L’objectiu que es persegueix és que la nova pàgina web esdevingui un espai de consulta “obligatori” per al visitant o turista en el moment de decidir la seva propera destinació o busqui informació sobre Sitges.\nLa nova pàgina web prioritza les imatges, que guanyen força per sobre dels texts, per tal de ser un web visual i experiencial. La regidoria de Turisme s’ha basat en l’estratègia del Customer Centric, és a dir, en detectar i prioritzar les necessitats de l’usuari. Segons l’auditoria digital elaborada al 2017 per Turisme de Sitges, el que més consultaven els usuaris al web era Els Top 10, l’Agenda, i a l’estiu, Les platges. Per tant, aquests són continguts es poden trobar ja a la pàgina d’inici de la nova web.\nEl nou portal vol generar comunitat. L’usuari es podrà sentir partícip de la pàgina web i publicar comentaris i valoracions. D’aquesta manera, es contribueix a tenir informació constantment renovada i al moment. Tot el contingut es pot compartir també a les xarxes socials. Per aquest motiu, les xarxes socials de la regidoria de Turisme de l’Ajuntament de Sitges tenen un paper destacat a la pàgina web per propiciar que els usuaris comparteixin continguts i generar opinió i influència. Guanyen importància també els butlletins electrònics que s’han dissenyat amb una nova conceptualització i segmentats per necessitats. Hi hauran tres newsletters diferents destinats a empresaris turístics, comunicadors, i turistes, visitants i sitgetans.\nSitgesantytime.com dóna importància a seccions com les dels esdeveniments, allotjaments, platges o el mapa interactiu de la vila. També es dóna rellevància als productes propis, com el ja consolidat Sitges Convention Bureau, el programa de la regidoria destinat a promocionar el turisme de congressos i reunions.\nEntre les novetats, es potencia un apartat per a professionals, per tenir una millor eina de relació i comunicació amb aquest sector.\nLa nova pàgina web ha comptat amb la participació de prescriptors de Sitges com el xef amb dues estrelles michelin, Oriol Castro; el músic, Ramon Mirabet; el periodista Jaume Freixes; la campiona d’Espanya de Trail, Mònica Vives, les bloggers, Leila Garcia, Marta Sanauja i Sheila Tabernero; i el traductor audiovisual, Darryl Clark.


PEDAGOGIA DE LA LITÚRGIA: TU B´SHVAT\nEl nom Tu B´shvat ve a partir de la data del dia de festa, el quinzè dia de Shevat. El 15 de Shevat a Israel comencen a apuntar els primers brots de vegetació. En conseqüència, surten a plantar arbres. Per això, aquesta és una festa de la naturalesa. Israel és l'únic país que ha entrat en el segle XXI amb una superioritat enorme en el nombre d'arbres plantats, fet remarcable perquè es tractava d'una àrea considerada desèrtica.\nPlantar un arbre és un acte que demostra l'amor a la terra i a l'esperança de deixar darrere teu un món millor que el rebut. Per plantar un arbre has d'haver recollit les llavors en l'ahir, haver perforat l'avui amb les mans nues de pors i haver tornat els ulls al demà.\nCONTE: ELS TRES ARBRES QUE SOMIEN:\nHi havia una vegada, en una muntanya molt alta, tres arbres amics que somiaven sobre el seu futur.\nEl primer arbre va mirar les estrelles i va dir:\n"Jo vull guardar tresors. Vull estar replet d'or i pedres precioses. Jo seré el bagul de tresors mes bonic del món".\nEl segon arbre va observar un petit rierol que corria cap al mar i va dir:\n"Jo vull solcar els mars i portar a reis poderosos a sobre meu. Jo seré el vaixell mes important del món".\nEl tercer arbre va mirar cap a la vall i va veure homes aclaparats amb els seus durs treballs, i va dir:\n"Jo no vull anar-me'n mai d'aquest cim. Vull créixer tan alt que quan la gent em miri vegin el cel i pensin en Déu. Jo seré l'arbre mes alt del món".\nEls anys van passar i els arbres es van convertir en majestuosos cedres.\nUn dia, tres llenyataires van pujar a la muntanya.\nEl primer llenyataire va mirar al primer arbre i va dir: " Quin arbre tan bonic!", i el va tallar a destralades.\n"Ara em convertiran en un bagul bonic, contindré tresors meravellosos", es va dir el primer arbre.\nUn altre llenyataire va mirar al segon arbre i va dir: " Aquest arbre és molt fort, és perfecte pel que vull! ". I el va abatre. "Ara hauré de navegar mars immensos", va pensar el segon arbre, "Seré el vaixell mes important per als reis mes poderosos de la terra".\nEl tercer arbre va sentir el seu cor enfonsar-se de pena quan l'últim llenyataire es va apropar a ell i, sense ni tan sols mirar cap a dalt, va mussitar: "Qualsevol arbre em servirà per al que busco!". I el tercer arbre va caure al terra.\nEl primer arbre va arribar al taller il·lusionat, però aviat li va assaltar la tristesa: El fuster no va fer de el un bagul, sinó una simple menjadora per alimentar les vaques.\nEl segon arbre va somriure quan el llenyataire el va portar a un embarcador, però aviat va advertir que només era un llac, no el mar somiat i que serviria a pobres pescadors, mai a un gran rei. Van fer d´ell una simple barcassa de pesca.\nUna nit, sobre el primer arbre, va brillar la llum d'una estrella daurada i una dona jove va ajeure el seu fillet nounat en aquell humil pessebre.\n"Jo voldria haver-li fet un bressol ben bonic" - li va dir el seu espòs...\nLa mare li va estrènyer la mà i va somriure "El pessebre ja ho és de bonic" -va dir ella\nI de sobte, el primer arbre va comprendre que contenia el tresor més gran de l'univers.\nVan passar els anys i una tarda, un mestre d'un poble veí va pujar amb uns quants seguidors a una vella barca de pesca. El mestre, esgotat, es va quedar adormit mentre el segon arbre navegava tranquil·lament sobre el llac. De sobte, una aterridora tempesta es va abatre sobre ells. El segon arbre es va espantar, perquè les ones eren massa fortes i sabia que no seriosa capaç de portar els seus tripulants segurs a la vora. Naufragava!. Però el mestre, serè, es va aixecar i, alçant la seva mà va donar una ordre: "Calma". A l'instant, la tempesta el va obeir. I el segon arbre, convertit en barca, va saber que portava a bord al rei del cel, de la terra i del mars.\nEl tercer arbre va ser convertit en tristos troncs, que per molts anys van romandre oblidats en un fosc magatzem militar. Però un divendres qualsevol, de matí, uns homes violents van prendre bruscament les seves fustes. El tercer arbre es va horroritzar en ser posat per força sobre les esquenes d'un innocent que havia estat colpejat sense misericòrdia. El reu el va carregar pels carrers davant de la mirada de tots. A la fi van arribar a un turó fora de la ciutat i allà li van clavar mans i peus de manera que es va quedar penjat sobre les fustes del tercer arbre i, sense queixar-se, resava el seu Pare mentre la seva sang mullava les fustes del tercer arbre, avergonyit, en sentir-se còmplice d'aquell crim. Però el següent diumenge, quan es va fer de dia, la terra es va estremir sota les seves fustes i el tercer arbre va comprendre que una cosa molt gran havia ocorregut: Va notar que era l'arbre mes valuós que havia existit o existirà mai ja que aquell home era el rei de reis i es va valer d´ell per salvar al món! I l'arbre va veure complert el seu somni: en mirar-l'hi tots els homes veurien que gran és l'amor que Déu els té\nValors a treballar: la humilitat, el servei als altres, els somnis de futur, la importancia de treballar avui de cara al demà, pero saben que el demà no esta sempre a l´abast de les nostres esperances.\nTreball sobre el conte: Repressentar-lo o bé dibuixar-lo en vinyetes, si estem a secundaria fer una pressentació PPS. A infantil es poden portar a classe branques florides d´ametller o de mimosa\nAltre cosa que es pot treballar és la història de Zaqueu\nPublicado por Conxi en 3:05\nEtiquetas: FESTES JUEVES, MATERIALS DE BASE PER INFANTIL, PRIMARIA, SECUNDARIA, TU B´SHVAT


'Zoom’ analitza què suposa per a l'economia valenciana que els cotxes elèctrics de Ford es fabriquen a Almussafes - À Punt\n'Zoom’ analitza què suposa per a l'economia valenciana que els cotxes elèctrics de Ford es fabriquen a Almussafes\nEl programa de reportatges d'À Punt examina la repercussió econòmica i social de la continuïtat de la planta valenciana\nL'equip de Bérnar Giménez analitza les repercussions de la decisió de Ford / À Punt\nFord Almussafes respira. Eren les 12:15 hores del migdia del 22 de juny, quan Detroit anunciava que continuava confiant en la planta valenciana. La direcció de la multinacional va triar finalment la factoria de valenciana per a fabricar a Europa dos models nous de vehicles elèctrics durant els pròxims anys. Zoom, l'espai de reportatges d'investigació d'À Punt, analitza en profunditat la repercussió d'aquesta decisió per a l'economia valenciana i com el futur de l'automoció europea passa per la Comunitat Valenciana.\nContra qui competia Ford Almussafes? El programa, amb Bérnar Giménez al capdavant, ha visitat Saarlouis, ciutat situada a la regió del Sarre (Alemanya), la planta del qual aspirava també a la concessió. De quins avantatges disposava en comparació amb Almussafes? Quin ha sigut el paper dels sindicats en les dues plantes?\nA la Comunitat Valenciana, Ford Almussafes és molt més que un motor econòmic. Per a comprendre el seu pes específic, és necessari també comprendre els vincles que s'han establit entre la planta i el poble on està enclavada.\nEl 18 d'octubre de 1976, la factoria de Ford Almussafes va produir el primer cotxe / À Punt\nZoom traslladarà els espectadors a juny de 1973, quan Ford va anunciar la construcció de la planta a València. El 18 d'octubre de 1976, la factoria va produir el primer cotxe. Del passat al futur de la factoria i la seua plantilla. Malgrat l'adjudicació dels models elèctrics, fins quan està assegurada la producció de cotxes a la comarca de la Ribera Baixa?\nAquest dilluns 27 de juny, À Punt fa zoom sobre com afecta aquesta l’elecció de Ford l'economia Comunitat Valenciana.


‘Els ulls d’en Bao’ i els nens i nenes de l’Escola Castella (i 7). - Totxanes, totxos i maons\nMentre pugem fins l’últim pis, al pati de jocs del terrat, l’Eva em parla -amb raó i amb raons- de les condicions complicades de l’edifici. Una construcció antiga i amb una filosofia del que ha de ser un espai dedicat a l’ensenyament superada totalment pels anys. Malgrat la gespa artificial d’alguns patis hi falta verd, em diu. El gran problema: natura al Raval…\nPel camí em va presentant altres mestres i entrem a alguna aula. Tothom (glups!) sap que soc l’avi de la Mila. Quin honor. I quina responsabilitat…\nDes del punt més alt de l’Escola contemplem la plaça Castella, l’església dels Mercedaris, bessona de la que hi ha al Parc de la Ciutadella, el casalot annex que és el convent de l’orde -ara ja amb molt pocs frares vivint-hi, i tots d’edat avançada- i hi superposo el meu mapa personal de la zona: el lloc on hi havia el cinema Pelayo, la parada del xurrer, l’entrada pel darrere dels ‘Almacenes Capitolio’, el pis de Sepúlveda a tot just dos-cents metres, la proximitat de l’àliga monumental que coronava els mítics ‘Almacenes El Águila’ que es varen cremar un dia de juny de 1981, el solar on hi havia una casa esfondrada en un bombardeig al costat de l’església i on mon germà i jo jugàvem els diumenges en sortir de missa. Ara hi ha l’edifici Luminor, tristament famós perquè al primer pis hi havia la redacció d’El Papus on va explotar una bomba que li va costar la vida al porter.\nEl pitjor, però, és l’ambient de la plaça. Un lloc conflictiu de nit (de dia, menys; deixem-ho en inquietant) que sovint complica l’entrada al matí dels alumnes i dels mestres. I les primeres hores de les classes de la planta baixa que tenen finestra directa a la plaça. Almenys fins que les mànegues municipals no s’emporten amb un bon raig d’aigua les restes de la nit.\nHe de deixar l’Eva i anar cap a la llibreria Ona on m’espera la roda de premsa d’en Màrius Serra.\nVull pensar i reviure aquelles emocions repartides en tan poca estona. Cap al migdia li escric un correu: “Estimada Eva, Moltes gràcies per les atencions i el temps que m’heu dedicat aquest matí. Encara estic sota l’impacte de l’emoció i de l’admiració per la feina que feu l’equip de mestres del ‘Castella’. Ànim i a no defallir, que els nens s’ho mereixen tot! Et passo la fotografia del llibre que t’he comentat. Records i fins aviat.”\nI li adjuntava aquesta imatge:\nI al vespre, la resposta. En l’inequívoc estil espontani de l’Eva: “Aaaiiiixxxx!! Ara m’he emocionat al llegir-te. Gràcies a tu per ser com ets, una gran persona, amb tantes experiències i tanta saviesa, nosaltres sí que ens hem quedat meravellades. Els nens i nenes de la classe de les crispetes del circ s’han quedat tan emocionats que no han deixat d’abraçar-me quan he tornat a l’aula. Estaven molt contents. Gràcies per deixar-te entabanar per una mestra motivada i seguir-li la corrent. I sobretot gràcies a la Mila, tan generosa, que ens ha deixat el seu conte. El cuidarem moltíssim. Un petó. I et vaig explicant totes les novetats que vagin sortint a partir del conte.”\nTot plegat em decideix a deixar constància escrita d’aquella experiència que havia tingut la sort de viure.\nÉs aquesta sèrie de set apunts que ara arriben al punt final.\nSi més no, de moment…\n21 d'octubre de 2021 a les 8:34 am\nDe moment…de fet en breu t’anunciaré la primera activitat que realitzarem a partir del conte. Ens ha donat per molt, tant que no l’hem acabat de llegir fins fa poc. Un conte on el final és impossible que et deixi indiferent. Jo l’he llegit al mateix temps que les crispetes del circ per no perdre l’emoció dels aconteixements i hem gaudit tots I totes juntes.\nTant és així que ara haurem d’ordenar les emocions i els aprenentatges i posar-nos a investigar tot allò que ens ha motivat més.\nTot és tant emocionant!!!\nGràcies família Isern.


Josep Teixidó i Vila (1909-1992)\nPer Joan Tardá i Coma\nConfesso la profunda admiració que em despertà, des que, de ben jove, el vaig conèixer. Anys de joventut en els quals es van configurant els imaginaris històrics i les idees polítiques de les persones i que el sedàs del temps té cura d’anar destriant.Transcorreguts força anys, fins i tot de la seva mort, l’admiració ha esdevingut un profund respecte, amarat, tanmateix, d’una certa tristesa. Perquè des de la talaia de la nostra societat burgesa, funcional, pragmàtica i benestant, on tot és susceptible de ser relativitzat fins a extrems d’allò més frívols, i situat ja amb escreix en la cinquantena, no puc deixar de preguntar-me si la nostra generació ha sabut copsar el significat de la coherència, absoluta i total, entre la ideologia i l’acció política i social, a què algunes persones com ara en Josep Teixidó se sentiren compromeses de viure i actuar amb independència de les adversitats i de les dificultats imposades pel terror de la Dictadura. En definitiva, persones que en un moment històric concret van assumir un compromís individual, tal vegada desaforat, tan intens i agut, com intensa i aguda fou la repressió i desaparició dels protagonismes col·lectius. Aquest fou el repte que entomaren alguns homes i algunes dones sota el franquisme. Foren pocs, massa pocs, però existiren. I en Josep Teixidó fou un d’ells.\nCom tants i tants altres cornellanencs i cornellanenques nascuts a les primeries del segle passat començà a treballar a la indústria tèxtil quan encara era un infant. A can Rosés, la primera fàbrica cotonera de Cornellà. Fet ben comú aleshores, altrament, tal com palesen els testimonis de l’època que ens fan avinent com, fins i tot, les mares, de matinada, havien d’acompanyar els fills a les fàbriques on feien jornades d’adult.\nS’integrà, de ben jove, en la lluita sindical i formà part d’aquell sector de joves que s’emmirallaren amb la revolució d’octubre de 1917, fins a l’extrem que, conjuntament amb un reduït nombre de companys, creà de la primera cèl·lula del Partit Comunista d’Espanya, organització que a partir de 1931 esdevingué Partit Comunista de Catalunya.\nDurant els anys republicans, el partit comunista a Cornellà, tot i ésser una de les dues úniques poblacions de la comarca present al primer congrés del partit en 1933, tingué un paper gairebé testimonial, tal vegada com a conseqüència del posicionament crític i de denúncia del nou règim, qualificat de “república burgesa”, que en canvi comptava amb un gran suport popular i obrer.\nNo obstant, però, arran de l’aixecament feixista i l’esclat revolucionari, i una vegada creat el Partit Socialista Unificat de Catalunya, força política adherida a la III Internacional en què el PCC convergí amb d’altres tres organitzacions marxistes, els antics membres del partit comunista genuí assoliren un protagonisme creixent en tots els àmbits de la vida social, econòmica i política de la ciutat. Protagonisme que, pel que fa a ell mateix, li correspongué en la mesura que participà en múltiples actes arreu de la comarca del Baix Llobregat per consolidar la presència del PSUC.\nEn constituir-se, el 22 de juliol, el primer ajuntament cornellanenc posterior a l’aixecament feixista, com a conseqüència del Decret de la Generalitat que obligava a la destitució dels regidors provinents de partits polítics aliens al Front Popular, esdevingué regidor d’un Plenari Municipal en què comunistes i republicans d’ERC compartien la governació. Amb tot, a les primeries de 1937 va haver de deixar el càrrec en integrar-se als fronts de batalla on ocupà responsabilitats com a comissari polític.\nExiliat a França, l’any 1944 participà, integrat en un grup d’un centenar de persones, en una ocupació militar des de França dels Pirineus. Detingut, s’escapà dels afusellaments immediats en poder amagar la seva veritable personalitat, però fou condemnat a dotze anys de presó.\nRetornat a Cornellà, amb quaranta anys ja fets, descobreix que l’efervescència viscuda a la presó de Burgos (la “universitat del partit” com era conegut aquell centre penitenciari on predominaven els presos comunistes) no té res a veure amb la realitat. Als carrers sols impera el silenci i la por, fet que comprova en adonar-se que fins i tot antics companys li neguen la salutació. I de l’organització, no en queda gairebé res, perquè les detencions i caigudes esdevingudes entre els anys 1946 i 1948 havien desarticulat els primers intento de reconstruir una estructura clandestina a la comarca basada en antics militants de la Joventut Comunista.\nAnys, doncs, d’absoluta soledat i de patiments infinits. El seu fill, de nou anys, ja havia mort de malaltia i misèria essent ell a la presó. La seva companya, l’Helena Ricart, malvivia a Cornellà fent-se càrrec d’un germà invàlid i dels grans de la família.\nInstal·len un quiosc a la plaça Lluís Companys i des d’allí creen una xarxa clandestina d’ajut als presos a través de la venda de cupons de solidaritat i distribueixen premsa clandestina. A partir d’aleshores, però, s’anaren repetint les detencions, les estades a Via Laietana, on en diverses ocasions, tan ell com l’Helena, foren colpejats i torturats.\nDos fills més se’ls moren i ells s’imposen l’obligació de donar testimoni de les seves creences laiques. Exigeixen poder enterrar-los com qualsevol altra persona, fet que les autoritats no permetien perquè no eren fills batejats. L’Helena i ell, però, acompanyats d’un reduït nombre de persones que s’hi afegeixen fan el recorregut pels carrers buits amb el taüt a les espatlles fins al cementiri civil perquè, a ells, no se’ls és permès d’enterrar-lo en l’altre recinte.\nJosep Teixidó, tal vegada sense ser-ne del tot conscient, esdevingué l’antídot davant de la propaganda del règim franquista que d’una manera maldestre, però eficaç, havia penetrat en amplis sectors de la societat associant república, democràcia i comunisme amb caos, violència i odi. Es convertí en un referent, l’exemple paradigmàtic del lluitador abnegat, honrat i coherent, fins a l’extrem que arribà a ser respectat, des del silenci evidentment, per aquells que durant els anys de la Dictadura comandaren la vida local. Sóc coneixedor de fets que ho il·lustren: va haver-hi qui pretengué que algunes famílies que durant els anys de guerra i revolució havien estat objecte de represàlies o havien patit alguna mort violenta pel seu ideari conservador o catòlic, es personessin com a testimonis acusadors de Josep Teixidó. Aquestes persones, malgrat ésser a les seves antípodes ideològiques, sempre s’hi havien negat. El mateix alcalde franquista José Riu negà al comissari Creix sumar-se a la voluntat d’aquest torturador de prendre-li el quiosc on es guanyaven la vida, l’Helena i ell.\nI a mesura que el moviment obrer va donant mostres de reorganització arreu de la comarca, bàsicament a partir de la vaga de la Siemens de 1962, la seva figura adquirí una doble significació. En primer lloc, Josep Teixidó aparegué com el nexe d’unió entre el PSUC local històric local i el real, format en aquells anys per treballadors vinguts de fora de Catalunya, nous residents a Cornellà, alguns dels quals membres del PCE o esdevinguts militants arran de les mobilitzacions de CCOO. D’altra, com a símbol de la resistència republicana per a la noves generacions que, singularment a partir de les mobilitzacions urbanes en favor de la canalització dels barris, s’anaren integrant en la lluita política clandestina, alienes a la cultura política del PSUC.\nL’any 1979 va fer realitat la seva gran il·lusió: visitar la URSS, per la qual cosa encara visqué amb més dolor fets posteriors relacionats amb la culminació de l’evolució ideològica del PSUC cap a posicions socialdemòcrates i molt crítiques envers la Unió Soviètica, la qual cosa el portà a militar, en esdevenir-se el trencament d’aquest partit, en el Partit Comunista de Catalunya.\nRecordo l’emoció amb què un dia, a casa seva, m’ensenyaren el seu tresor més preuat: el serrell d’una senyera que havien teixit per a les Brigades Internacionals en agraïment pel suport rebut en la creació de l’escola bressol que les Dones Antifeixistes de Cornellà organitzaren durant la guerra. Ells l’havien arrencat per guardar-lo, ben amagat de tants escorcolls, per quan arribés el dia de la llibertat. Al cap d’un anys, vivint ja en democràcia, en van fer donació on, segons el seus sentiments, havia d’anar a parar: al museu de la Revolució de Berlín.\nConscient del paper avantguardista que havia de correspondre sempre al partit comunista, en Teixidó, en una ocasió, em confessava sense cap deix de frustració (i en faig la citació textual) el seu perquè de tot plegat: “el paper dels comunistes respecte de la societat ha de ser el mateix que el d’un motor respecte a un cotxe. Nosaltres, durant el franquisme, ja sabíem que malgrat ser model de sacrifici i presó, tard o d’hora seríem minoria”.\nEn definitiva, heus aquí el llegat comunista d’un altre “home de marbre”. Pedagogia per a les noves generacions… per si els plau, per si els convé.


R+D CSIC - Bioreactor per cultius cel·lulars que reprodueix condicions in-vivo\nBack Estàs aquí:Inicio Biologia i biomedicina Ofertes tecnològiques Bioreactor per cultius cel·lulars que reprodueix condicions in-vivo\nBioreactor per cultius cel·lulars que reprodueix condicions in-vivo\nS'ha desenvolupat i patentat un nou bioreactor per al cultiu de cèl·lules que permet reproduir condicions similars a les existents in vivo. Permet diversos cultius alhora i suposa un important estalvi de cost en material, ja que només cal reemplaçar cada vegada una part del bioreactor.\nInvestigadors de l'Institut de Microelectrònica de Barcelona (IMB-CNM) del CSIC, juntament amb l'Institut d'Investigacions Biomèdiques August Pi i Sunyer (IDIBAPS), el Centre d'Investigació Biomèdica en Xarxa (CIBER) i l'Hospital Clínic de Barcelona, han desenvolupat un bioreactor de fàcil manipulació i altament efectiu per cultius dinàmics de cèl·lules.\nEl bioreactor desenvolupat permet el cultiu eficient de cèl·lules de forma dinàmica gràcies a la seva configuració de conductes d'entrada i sortida de fluids de perfusió. Això permet aplicar sobre els cultius, de forma controlada, fluids seleccionats, cosa que es busca en cultius dinàmics en els quals se sotmet les cèl·lules a estímuls concrets. El sistema permet reproduir condicions similars a les existents in vivo. Per això és apte per a l'estudi de les bases fisiopatològiques de malalties, i per al desenvolupament i validació de teràpies.\nDe fàcil ús, el prototip permet un màxim aprofitament de les cèl·lules, ja que aquestes poden sembrar fora del bioreactor en condicions estàtiques i seguint protocols estàndard, per després incorporar-les al nou reactor i sotmetre-les a un cultiu dinàmic.\nPermet una anàlisi post-experimental individualitzat de cada tipus cel·lular cultivat al bio-reactor. El dispositiu pot utilitzar per a dos, tres o més tipus de cultius cel·lulars. A més, només una part del bioreactor és d'un sol ús, el que suposa menys despesa que els bioreactors actuals, que s'han de llençar i substituir cada vegada després del seu ús.\nÉs modular, desmuntable i dóna fàcil accés a les cambres de cultiu, el que facilita la manipulació, així com l'anàlisi individualitzada de diferents tipus cel·lulars.\nde Transferencia del Conocimiento- CSIC\n19-02-2016 - Un projecte desenvoluparà cereals tolerants a la sequera\n11-06-2014 - Un enzim sorprenent obtingut per evolució dirigida


'Un país mágico' recorre la província de Tarragona\nEl mag Miguelillo ha participat en una lluita de gladiadors a l'Amfiteatre de Tarragona.\nEl mag Miguelillo ha participat en una lluita de gladiadors i ha fet un castell amb els Xiquets de Vila-seca, entre d'altres activitats\nActualitzada 16/07/2018 a les 19:47\nEl programa 'Un país mágico' de RTVE presentat pel mag Miguelillo ha fet una parada a Tarragona. En aquest, el presentador recorre les diferents províncies d'Espanya al volant del seu 600 blanc per conèixer els seus monuments, les tradicions, la historia i la gastronomia acompanyats de la màgia de Miguelillo. Durant el programa, s'entrevista als veïns més cèlebres dels pobles que recorre.\nEl programa dedicat a Tarragona es va emetre aquest dissabte a La 2. En aquest, Zamorano Miguelillo ha entrevistat a Luis del Olmo al Museu de la Ràdio de Roda de Barà. També ha fet una parada pel Monasteri de Poblet, per Porrera i pel Vendrell.\nEl mag ha recorregut els carrers de Tarragona visitant el Circ romà, la Catedral, ha lluitat com un gladiador a l'Amfiteatre i ha experimentat la sensació de convertir-se en sirena gràcies a Sirenas Mediterranean Academy. També ha passejat per la vila marinera de Cambrils fent trucs de màgia, ha estat a la subasta de peix a la llotja del Port i al Parc Samà. El presentador ha continuat el seu viatge per la Serra de Pàndols, entre Gandesa i Pinell de Brai.\nUna altra de les experiències que ha pogut viure en primera persona el mag ha estat la de formar part d'un castell amb la colla Xiquets de Vila-seca. Zamorano Miguelillo també ha dedicat uns minuts al pantà de Siurana, que es troba entre la Serra de Montsant i les muntanyes de Prades.\nDurant la segona temporada del programa Miguelillo ha visitat Segovia, Badajoz, Huelva, Córdoba, Alicante, Granada, La Rioja, Álava, León, Cantabria, Lleida, Tarragona i Balears.\nEl programa de TVE ‘Un país mágico’ descobreix Tarragona\nComenta el contingut : 'Un país mágico' recorre la província de Tarragona


CEO: Més d'un terç dels votants dels comuns volen la independència\nBarcelona. Divendres, 15 de novembre de 2019. 11:56\nActualitzat Divendres, 15 de novembre de 2019. 13:16\nL'elector dels comuns segueix una tendència inversa al conjunt de la societat catalana. Mentre que el Centre d'Estudis d'Opinió radiografia una davallada del suport a la independència amb relació a l'estiu, el mateix estudi indica un repunt important dels partidaris que Catalunya sigui un Estat independent entre els votants d'En Comú Podem. Un detall gens menor tenint en compte que si Sánchez i Iglesias acaben aconseguint els vots necessaris per a la investidura, els comuns poden acabar formant part del nou Consell de Ministres.\nSi ens fixem en les dades desglossades per partits, destaca que el 36% dels qui asseguren haver votat la llista encapçalada per Jaume Asens a les eleccions del 28-A defensen la independència de Catalunya, per un 55,4% que hi són contraris. Si es comparen aquestes dades amb les de l'última enquesta del CEO que va preguntar sobre quina relació hi hauria d'haver entre Catalunya i Espanya, salta a la vista que l'electorat independentista dels comuns s'ha doblat en menys de mig any. Al juliol només el 14,5% es posicionaven a favor d'una Catalunya independent.\nL'estudi s'ha fet entre el 16 de setembre i el 7 d'octubre, abans de les eleccions de diumenge passat. Per tant, el referent al qual s'agafa el CEO és el 28-A i no el 10-N. Per això, si es posa el focus en les candidatures independentistes, no s'hi incorpora la CUP, que no va presentar-se a les eleccions d'abril.\nAixí doncs, les úniques dades són sobre ERC i Junts per Catalunya. La formació que lidera des de Waterloo Carles Puigdemont és qui compta amb més votants netament independentistes, el 92,9%. En canvi, el percentatge disminueix quan es tracta de l'electorat de Junqueras, Rufián i companyia. En el seu cas, el 88% dels seus votants defensen la independència. La resta o hi estan en contra o no es posicionen.\nEnquesta CEO: El suport a la independència cau al 41,9% Marina Fernàndez Torné


Cabana de Bundanci | Natura Local\nD’aquí teniu una bona perspectiva del paisatge de les cabanes i els camps que les envolten. A inicis de la tardor, el bestiar que ara és dalt els prats de muntanya, es baixa aquí. Encara que tot us sembli un únic prat, aquest està dividit per facilitar el maneig dels animals: murs, tanques vegetals o vailets (filat elèctric).\nLa població es concentra als pobles, per això les cabanes tenien un paper important per estar temporades prop del ramat i tenir-ne cura. S’hi guardaven els estris del camp, l’herba, es podia estabular algun animal malalt, dormir i menjar.\nUs recomanen que us acosteu al balcó mirador que teniu al costat per gaudir de les vistes del poble de Setcases amb les pastures del Puig de les Agudes 1976 m. a sobre seu i la carena cap a la Collada Verda, sota el Costabona. A sobre nostre, tenim el puig de Pastuira 2353 m.\nÉs un bon lloc per gaudir de les floracions com la genciana vera i poder observar l’esquerp cabirol al tard quan entra als prats a pasturar.


Aquest dimecres, segona taula de participació dels pressupostos participatius de Torelló\nData de publicació: 29.03.21 12:25\nAquest dimecres tindrà lloc la segona de les taules de participació dels pressupostos participatius de Torelló 2021, després que dimarts se'n fes la primera sessió. Després del filtratge inicial, en la sessió d'aquest dimecres es decidiran les vuit propostes finalistes que passaran a la valoració tècnica i, en darrera instància, a la votació final. Les taules de participació estan obertes a tota la ciutadania, i començaran, aquest dimecres 31, a les 7 de la tarda, a través de la plataforma zoom (participacio.torello.cat).\nRestriccions de trànsit a la C-37 els dies 29 i 30 de març\nData de publicació: 26.03.21 09:20\nEl Centre de Control de Carreteres de Vic ha emès un comunicat en el qual informa que hi haurà restriccions de trànsit a la C-37, a un tram del túnel de la Codina, els dies 29 i 30 de març.\nS'inaugura una exposició sobre el món de les fulles al Museu de la Torneria\nData de publicació: 26.03.21 09:12\nDel 26 de març al 30 d'abril, es podrà veure al Museu de la Torneria l'exposició 'Fulles. Un món extraordinari', produïda per Flora Catalana secció del Baix Ter, i organitzada per l'Associació d'Estudis Torellonencs (ADET) i el Museu de la Torneria.\nDimarts i dimecres, taules de participació dels pressupostos participatius de Torelló\nData de publicació: 25.03.21 12:25\nUn cop tancada la fase de recollida de propostes dels pressupostos participatius de Torelló 2021, la setmana vinent tindran lloc les dues taules de participació obertes a la ciutadania. En aquestes sessions, previstes per a dimarts 30 i dimecres 31, a les 7 de la tarda i a través de la plataforma zoom (participacio.torello.cat), es definiran quines propostes de les presentades per la ciutadania i les entitats passaran a la valoració tècnica i, en darrera instància, a la votació final.\nEstabliment d'un prat florit a un terreny entorn del riu Ter\nData de publicació: 25.03.21 10:48\nEn els últims dies, el servei de manteniment i conservació del verd urbà de Torelló ha treballat en l'establiment d'un prat florit a una franja de terreny entorn del riu Ter, entre La Bardissa i el pont de Conanglell. S'hi han sembrat diverses espècies, de floració vistosa, pròpies dels prats i herbassars mediterranis.\n'Ocaña, reina de las Ramblas', al Teatre Cirvianum\nData de publicació: 22.03.21 12:07\nAquest dissabte, a les 8 del vespre, l'esperit irreverent d'Ocaña s'apoderarà de l'escenari del Teatre Cirvianum amb la posada en escena de l'espectacle, una òpera de butxaca, 'Ocaña, reina de las Ramblas'. Aquest artista iconoclasta va ser una figura emblemàtica de la Barcelona 'underground' de mitjans dels 70. 'Ocaña, reina de las Ramblas' ha rebut els premis al millor musical i millor actor de musical dels Premis de la Crítica 2019 i al millor espectacle musical i millor actor de musical dels Premis Teatre Barcelona 2019.\nDilluns 29, ple ordinari del mes de març\nData de publicació: 22.03.21 10:34\nAquest dilluns, 29 de març, a partir de les 7 de la tarda, tindrà lloc la sessió plenària ordinària corresponent al mes de març. A causa de les mesures de prevenció per la situació actual, el ple es celebrarà telemàticament. El ple es podrà seguir en directe a través de la web municipal: http://torello.videoacta.es.\nAquest dijous, la deixalleria mòbil estarà instal·lada a la plaça Països Catalans\nData de publicació: 22.03.21 10:05\nAquest dijous, la deixalleria mòbil estarà instal·lada a la plaça Països Catalans, en horari de les 11 del matí a les 5 de la tarda. Aquest nou servei neix amb la voluntat d’apropar la deixalleria als barris i facilitar-hi l’accés a les persones a qui els pot comportar una dificultat desplaçar-se a la deixalleria fixa.\nFins al 25 d'abril, l'exposició 'Brigades internacionals i multilingüisme' al Museu de la Torneria\nData de publicació: 19.03.21 12:19\nEl Museu de la Torneria ha inaugurat l'exposició 'Brigades internacionals i multilingüisme', que es podrà visitar, seguint les preceptives mesures de precaució, fins al proper 25 d'abril.\nContinuen les activitats del Dia de les Dones 2021\nData de publicació: 16.03.21 10:16\nLa regidoria d'Igualtat impulsa la commemoració del Dia de les Dones amb un seguit d’actes. Hi haurà teatre, xerrades-col·loqui, literatura i actes pedagògics per tal de celebrar el 8 de març. La Biblioteca Dos Rius acull durant tot el mes de març una exposició de llibres i documents de dones.\n-Podeu consultar el programa complet d'activitats en el següent enllaç\nNova edició de les jornades d’orientació acadèmica i professional Càpsula\nData de publicació: 15.03.21 11:42\nAquest any, se celebra la 7a edició de Càpsula, activitat que se sol fer durant el mes de març, prèviament a les preinscripcions del curs següent, amb una durada de tres dies. Les jornades, adreçades a l’alumnat de 4t d’ESO, PFI i cursos del Garantia Juvenil, estan impulsades pel Servei Comarcal de Joventut, amb la col·laboració dels i les professionals de Joventut de la comarca i, també, del Servei d’Educació comarcal.\nTaller de capacitació integral per entrar al món laboral\nData de publicació: 15.03.21 09:59\nAmb la col·laboració de la Diputació de Barcelona, l'Ajuntament de Torelló posa en marxa un taller de capacitació integral per entrar al món laboral. L'objectiu és que les persones (professionals, en aquest cas) disposin d’un capital de competències que doni resposta a les demandes actuals del mercat de treball. El taller, que té una durada de 23 hores, va adreçat a persones en situació de recerca de feina o en redefinició del seu projecte professional inscrits al Servei Local d’Ocupació de la xarxa –Xaloc.\nJa es poden tramitar les sol·licituds de subvenció per al pagament del lloguer per a persones grans\nData de publicació: 15.03.21 08:31\nFins al 30 d'abril es poden presentar les sol·licituds de subvenció de la Generalitat per al pagament del lloguer per a persones grans corresponent a l'any 2021. En cas que la sol·licitud es vulgui tramitar presencialment, cal demanar cita prèvia a l'Oficina d'Habitatge de Torelló, trucant al Tel. 938593612. S'ha de tenir en compte que aquesta línia de subvencions va destinada exclusivament a persones que durant el 2021 tinguin 65 anys o més.\nAquest dijous, la deixalleria mòbil estarà instal·lada a la plaça Joanot Martorell\nData de publicació: 15.03.21 07:35\nAquest dijous, la deixalleria mòbil estarà instal·lada a la plaça Joanot Martorell, en horari de les 11 del matí a les 5 de la tarda. Aquest nou servei neix amb la voluntat d’apropar la deixalleria als barris i facilitar-hi l’accés a les persones a qui els pot comportar una dificultat desplaçar-se a la deixalleria fixa.\nData de publicació: 14.03.21 14:25\nL’Ajuntament de Torelló impulsa el projecte dels pressupostos participatius, en base al qual s’ha obert un procés de participació ciutadana per tal que tots els veïns i veïnes de la població puguin decidir a què volen destinar 30.000 euros del pressupost municipal. Fins al 21 de març es poden presentar propostes, tant a títol individual com a nivell d’entitats i associacions, a través del formulari que es troba a participacio.torello.cat o presencialment portant la butlleta que hi ha en el tríptic que s’ha distribuït casa per casa, a les diferents oficines municipals. Aquest projecte, fruit del treball d’una comissió en la qual estan representats tots els grups municipals, es prolongarà al llarg dels propers mesos.\nDoble proposta, aquest cap de setmana, al Teatre Cirvianum\nData de publicació: 14.03.21 12:07\nUn muntatge intimista per al vespre de divendres i un espectacle de teatre d'objectes per a la tarda de diumenge, són les dues propostes que ha programat aquest cap de setmana el Teatre Cirvianum.\nTall de trànsit nocturn als túnels de Bracons del 15 al 17 de març\nData de publicació: 12.03.21 10:04\nEl Centre de Control de Carreteres de Vic ha emès un comunicat en el qual informa que hi haurà restriccions de trànsit a la C-37, al tram dels túnels de Bracons, a partir d'aquest dilluns 15 i fins al dimecres 17 de març. Les nits de dilluns a dimarts i de dimarts a dimecres, es tallarà l’accés als túnels de Bracons entre les 10 de la nit i les 6 del matí i el trànsit es desviarà per la carretera secundària. D'altra banda, el dimarts 16 de març, de 6 del matí a 10 de la nit, també hi haurà restriccions de trànsit al carril dret en sentit Vic, entre els punts quilomètrics 170,8 i 168,8, al túnel de la Codina per la realització de cates.\nL'alcalde visita als alumnes de l'escola Rocaprevera\nData de publicació: 09.03.21 12:55\nCom que la situació sanitària actual no permet les tradicionals visites de grups escolars als edificis municipals, des de l'àrea d'alcaldia s'ha optat per intercanviar els papers, de manera que l'alcalde, Marçal Ortuño, visita als grups escolars que demanen poder conèixer el funcionament de l'Ajuntament. Aquest dimarts al matí, doncs, l'alcalde ha visitat als alumnes de primer i segon de Primària de l'escola Rocaprevera.\nDotze persones inicien un curs d’intel·ligència emocional\nData de publicació: 09.03.21 10:35\nLa setmana passada es va iniciar a l'edifici de La Cooperativa una nova edició del curs d'intel·ligència emocional, amb organització del servei de formació de la regidoria de Promoció Econòmica, dins la programació de cursos ‘Forma’t a Torelló'. Durant dotze setmanes, cada dijous al vespre, es treballaran les habilitats que els permetran reconèixer i gestionar les seves emocions i les dels altres.\n134 donacions en l'acapte de sang del 5 i 6 de març a l'Institut Escola Marta Mata\nData de publicació: 08.03.21 14:14\nEl Banc de Sang i la delegació a Torelló de l'Associació de Donants de Sang d'Osona, amb la col·laboració dels alumnes de l’Institut Escola Marta Mata, van organitzar divendres i dissabte dues jornades de donació de sang al gimnàs d'aquest centre educatiu. Es van registrar un total de 134 donacions, amb 7 nous donants i 14 oferiments de persones que, per un motiu o altre, no ho van poder fer. Es calcula que 402 pacients es podran beneficiar d'aquest doble acapte de sang.


Vilagrà admet les dificultats per esquivar el 25% de castellà a l’escola: “És delicat”\nLa consellera de la Presidència evita respondre si el Govern té el compromís que la Moncloa no farà complir la sentència\nLa consellera de la Presidència, Laura Vilagrà, admet les dificultats per esquivar la sentència del TSJC. // ACN - Rafa Garrido\nActualitzada el 22-01-2022 12:04\nLa Generalitat té el compromís que la Moncloa no farà complir la sentència del 25% del castellà a l’escola ? La pregunta de Xavi Bundó en una entrevista al Via lliure a la consellera de la Presidència ha estat clara. La resposta, no tant.\nLaura Vilagrà admet que hi ha converses amb el govern espanyol sobre la immersió lingüística, però ni confirma ni desmenteix una entesa sobre la qüestió: “Aquest tema és delicat. Perquè quan es judicialitza, es complica moltíssim. Però, en tot cas, la política és per trobar respostes.”\nAquest tema és delicat. Perquè quan es judicialitza, es complica moltíssim\nVilagrà ha volgut desvincular aquesta qüestió de la taula de diàleg: “No aniré tan lluny”. S’ha limitat a dir que els contactes amb la Moncloa són constants.\nPancarta a favor de la immersió lingüística davant l'escola Turó del Drac, de Canet de Mar. // ACN - El Turó en Català\nEls Jocs d’Hivern, catalans?\nLa consellera també ha estat evasiva sobre si la candidatura als Jocs d’Hivern del 2030, en cas que tiri endavant, ha de ser catalana o conjunta amb l’Aragó. Insisteix que, en qualsevol cas, caldrà posar en valor “el pes específic” de Catalunya.\nVilagrà ha assegurat: “Si podem col·laborar amb altres territoris i desenvolupar-hi disciplines, fantàstic. Ho farem. Però, en qualsevol cas, sempre amb aquest pes ponderat que té el Pirineu català i Catalunya com a país esportiu.”\nSi podem col·laborar amb altres territoris i desenvolupar-hi disciplines, fantàstic. Però sempre amb aquest pes ponderat que té el Pirineu català i Catalunya com a país esportiu\nEl que sí que ha volgut remarcar és que la votació popular per avalar la candidatura serà una consulta, no un referèndum. “No emboliquem la troca!”, ha exclamat en al·lusió a les conseqüències legals que podria comportar l’organització d’un altre referèndum.\nRecupera l’entrevista a la consellera de la Presidència, Laura Vilagrà:\nLaura Vilagrà, consellera de Presidència, evita respondre si el Govern té el compromís que la Moncloa no farà complir la sentència\n21-01-2022 09:32 ‘EL MÓN A RAC1’\nPau Juvillà: “Esgotarem totes les vies judicials i, si cal, anirem a Europa”\n12-01-2022 08:24 POLÈMICA\nEl director de TV3 demana anar més amb compte a l’hora d’emetre les imatges d’‘Atrapa’m si pots’


Fins que la Grama va irrompre a la Segona B de mitjans dels 90, l'Hospi-Sant Andreu (i viceversa) era considerat el derbi de la línia vermella, bé al Narcís Sala o al vell Municipal. Un clàssic del futbol català que sempre s'ha jugat en categoria nacional, ja sigui a Segona Divisió B com a Tercera Divisió. A més, riberencs i quadribarrats també s'han vist les cares en alguna eliminatòria de Copa Catalunya, que en territori riberenc ha vist dues classificacions de l'Hospi per una del Sant Andreu en un triangular al vell Municipal que també comptava amb el concurs del Reus Deportiu. Tornant a la Lliga, són 23 els precedents entre el Centre d'Esports l'Hospitalet i la Unió Esportiva Sant Andreu, 22 partits que amaguen un balanç d'11 victòries de l'Hospi, 8 empats i 4 victòries andreuenques. 22 partits en què s'han vist 69 gols, repartits entre els 40 marcats per l'Hospitalet i els 29 anotats pel Sant Andreu. A continuació, repassem aquests precedents.\nTemporada 2013-2014 | CE l'Hospitalet 0-0 UE Sant Andreu


No, WhatsApp ha confirmat que no retirarà l’emoticona del llaç | Comprovem\nNo, WhatsApp ha confirmat que no retirarà l’emoticona del llaç\nRafael Martí, AFP Espanya Publicat el dilluns 14 octubre 2019 a les 18:41\nUna publicació a Twitter del 25 de setembre passat assegura que l’aplicació de missatgeria instantània WhatsApp pretén eliminar, per pressions del ministre d’Exteriors espanyol, Josep Borrell, l’emoticona del llaç groc, un símbol per l’independentisme català. La publicació, però, que circula des del gener de 2019, és falsa, segons ha confirmat la pròpia empresa.\n“Whatsap vol eliminar l'emojig amb el llaç groc per les pressions del ministre español, señor Borrell. Si n'enviem molts veuran que no els surt a compte. No deixis que Espanya guanyi. Fem república, Reenvia això a tothom”, diu el tuit que ha estat compartit més de 300 vegades.\nCaptura de pantalla de la publicació que circula a Twitter, feta el 7 d’octubre de 2019\nMoltes respostes a la piulada segueixen la consigna i publiquen desenes d’emoticones del llaç. En canvi, altres respostes dubten que sigui certa. “És fals. I corre des de ja fa +1 any. El [llaç groc] significa coses diferents als diferents països. Als USA el retorn dels soldats, a altres llocs la lluita contra el cancer infantil. No escampeu xorrades, si us plau!”, comenta un usuari.\nDesprés de fer una recerca per dates i amb diferents combinacions de paraules clau a l’aplicació TweetDeck, l’AFP Comprovem va trobar que el mateix missatge es registra per primer cop a Twitter el 5 de gener de 2019. El tuit difon el que sembla una captura de pantalla de WhatsApp i també dubta sobre la seva veracitat.\nTambé el 5 de gener, un conegut periodista va assegurar a Twitter que la cadena de WhatsApp és falsa, i assenyala que no és possible retirar l’emoticona del llaç groc perquè aquest té diferents connotacions segons a quina part del món s’utilitzi.\nL’AFP Comprovem es va comunicar per correu electrònic amb l’oficina de comunicació de WhatsApp als Estats Units. El seu cap de premsa, Carl Woog, va respondre: “No retirarem l’emoticona (...) anomenat ‘llaç recordatori’ pel comitè internacional d’estàndards d’emojis”.\nWoog es refereix al comitè internacional d’estàndards d’emojis Unicode, un consorci composat per vàries empreses als EUA que estandaritza l’ús de les emoticones en una llista així com el de tots els caràcters de llenguatge utilitzats i fets servir arreu del món. Segons la seva pròpia definició, “Unicode és la codificació de caràcters universal, mantinguda pel Consorci Unicode. Aquest estàndard de codificació proporciona la base pel processament, emmagatzematge i intercanvi de dades de text en qualsevol idioma en tots els protocols moderns de software i tecnologia de la informació”.\nEl llaç groc té el codi U+1F397 i la seva descripció oficial en anglès és “reminder ribbon”. Aquest llaç, segons la plataforma o terminal on s’utilitzi (Apple, Google, etc.), apareix en diferents colors, tot i que el groc n’és el dominant.\nCaptura de pantalla de la taula internacional d’emoticones d’Unicode, feta el 7 d’octubre de 2019\nEl llaç groc no és només un símbol del moviment independentista, també representa diferents causes arreu del món. Per exemple, als Estats Units i a Alemanya, és un símbol de suport a les tropes d’aquests països a l'estranger. També, a nivell mundial, serveix com a senyal de presa de consciència per l’endometriosi, una malaltia que afecta a dones en la seva vida reproductiva, en la que un tipus de teixit que és similar al revestiment de l’úter creix fora d’aquest, provocant lesions.\nLlaç groc a Idaho (EUA) per rebre al soldat nord-americà Bowe Bergdahl, alliberat a l’Afganistàn després de deu anys de captiveri\nEl llaç groc a Espanya\nL’AFP Comprovem també es va posar en contacte amb el Ministeri d’Afers Exteriors espanyol, que va assegurar: “és fals que aquest Ministeri d’Afers Exteriors, Unió Europea i Cooperació o el seu titular en funcions, Josep Borrell Fontelles, hagin exercit cap pressió sobre l’empresa WhatsApp per a la retirada de l’esmentada emoticona”.\nEl ministre d’Exteriors espanyol, Josep Borrell, a qui s’acusa a la publicació viral de suposadament pressionar l’empresa nord-americana, ha mostrat el seu rebuig al símbol del llaç groc en diferents ocasions. Al setembre de 2018 va donar suport a l’ambaixador espanyol a França, Fernando Carderera, quan va enviar una carta de protesta a l’alcalde de Perpinyà per lluir un llaç groc durant una recepció pública al president autonòmic català, Joaquim Torra.\n“Si una autoritat pública d’un país estranger rep una autoritat pública d’Espanya, que a més és el màxim responsable de l’Estat a Catalunya, lluint un símbol que significa una desqualificació absoluta al sistema polític espanyol, l’ambaixador d’Espanya protesta”, va dir el ministre en aquell moment, segons recull El Periódico.\nTambé al setembre de 2018, un mitjà local va afirmar que Borrell “no defalleix en la seva croada contra el llaços grocs”. En aquell moment, el ministre va donar suport a la decisió del defensor del poble espanyol, Francisco Fernández Marugán, d’instar al Govern de la Generalitat que retirés els llaços grocs col·locats als edificis públics com a senyal de protesta contra l’empresonament de líders polítics i socials del moviment independentista per la seva presumpta implicació en el fallit intent de secessió d’octubre de 2017 (1, 2).\nEn conclusió, WhatsApp va confirmar que no retirarà l’emoticona del llaç groc, símbol que té connotacions diferents segons de quin país es tracti. D’altra banda, el Ministeri d’Afers Exteriors espanyol va negar que el seu titular, Josep Borrell, hagi exercit cap pressió sobre l’empresa nord-americana per treure’l.


consciéncia - De paraules per Context\nAllavors en Ramon, fent examen de consciència, recapitul\nLa consciència havia ressucitat: la bèstia humana era ben atuïda i podia en Montbrió reptar-la i burxar-la impunement.\nLa perfidiosa constància de l'ambició individual vencé l'apàtica cohesió de la col·lectivitat, majorment en pobles que no tenien prou acabalada la consciència de ses pròpies llibertats, i aquests serviren als dèspotes de maça per a atuir els que encara resistien.»\nAcabat son modest refrigeri, el jove, ja més animat, continuà: -M'he equivocat sobre el gènesi d'aquesta revolució, que, en veritat, no és pas filla de la consciència del poble. Les masses honrades, per l'habitud de viure entre el fang de baix i el llot de dalt, estan tocades d'un fatalisme musulm\nAcostumat a ser mirat d'esgallimpantes i amb temença, la soledat dels cims on vivien amb la Llogaia i el menut li sabia bo, i no es capficava de res més que d'estar tranquil de consciència. En paus amb Déu, en paus amb tothom. Tant li feia que diguessin com que no diguessin.\nBaden-Baden des del punt de vista del visitant. -La bellesa del matí com es capeix des del vespre anterior. -La distància amidada amb el compàs. -La distància amidada amb les cames. -George en comptes amb sa consciència. -Una màquina peresosa. -Muntar en bicicleta segons el cartell.\nKnapwurst acabava de deixar la pipa damunt la taula. I, amb un to greu que semblava eixir del fons de la seva consciència o si us ho estimeu més, d'una bota de vint-i-cinc mesures, digué tot recalcant de bell nou la m\nAl mateix estrep del tramvia vaig comprar un diari; vaig pujar a la plataforma, i, finalment, vaig asseure'm sense consciència de qui em voltés. Pensava en el diari. Però en anar a obrir-lo, m'atur\nMentre travessàvem el poble, no les tenia pas totes: la consciència em feia rau-rau, i sempre em semblava que el pare m'havia de sortir de tras-cantó; però, a la vista de la platja, de la barca i del mar, la meva por i els meus escrúpols desaparegueren com òlibes empaitades pel sol. Visca la llibertat! Visca l'alegria!\nArribàrem, doncs, a Picnic Point, i ens aturàrem en un bell recó: vora un gran om, a les retorçades branques del qual lligàrem la nostra barca. Un cop enllestit, no tindrem altre quefer, i podrem sopar amb la consciència tranquil·la. Aquesta cobertura de vela demana una col·locació tan exacta i ajustada com cap de nosaltres no havia pensat.


Parròquia de Sant Medir - BARCELONA (CATALUNYA)\nEsglésia aixecada entre el 1956 i el 1959 en estil gaudinià. Consta d'una nau de cinc trams marcats per pilastres en ventall que sostenen voltes estrellades, polièdriques; està capçada per un absis semicircular, té una cripta circular sota l'altar major. Unes pilastres en pintura negra estan adossades als murs interiors que contrasten per estar emblanquinats. La teulada fa, per cada tram, una protuberància com una minicúpula coberta de trencadís multicolor; en l'absis, es converteix en una agulla molt aguda, també decorada per l'exterior en trencadís. L'església queda amagada per construccions civils i només és visible la teulada des de dalt del campanar.\nEl frontis té uns rellevants contraforts de formigó que el divideixen verticalment en tres zones; sostenen a mitja alçada una galeria i al capdamunt, uns ràfecs en arc rebaixat, un per cada zona; el mur del frontis està arrebossat i pintat en color beix; té portals rectangulars, un de gran al centre i dos més petits als laterals; a la zona alta, al centre, hi ha oberta una finestra el·líptica a manera de rosassa vidriada.\nArquitecte: Jordi Bonet i Armengol.\nGuarda a l'altar major dues imatges grans de fusta de l'escultor Enric Monjo i Garriga (1896-1976): el Crucificat i Sant Medir.\nCampanar merament funcional coetani del temple. Té planta quadrada (8'10 x 8'10 m) i està dividit en nou pisos i planta baixa. Està coronat per una teulada a quatre vents sobre pilars als angles i al centre de cada costat de tal manera que deixa tres àmplies obertures rectangulars a les cares; dues campanes pengen del centre del seu sostre. El pisos estan ocupats com a habitacles i enllaçats per un ascensor i una estreta escala del tipus català, sobre voltes. Els seus murs estan arrebossats i pintats de gris clar i dividits en rectangles emmarcats en relleu, tres per pis; en cadascun d'ells hi ha oberta una finestra rectangular. Té els caires ressaltats lleugerament en pedra blanca.\nAlçada: 36'98 metres.\nARRIZABALAGA, JUST Les campanes de Sant Medir continuen sonant gràcies a la passió d’un campaner del barri 19-10-2016 01:41\nCel·la de campanes Josefa (1) MESTRES, MANUEL (BARCELONA) 1941 31 17\nCel·la de campanes Campana gran (2) PALLÉS I ARMENGOL, BUENAVENTURA 1878 66 166


Wikiloc | LES PIQUES (1969m), Alt Urgell- 100 Cims. Coll de les Iglésies- Ermita de la Mare de Déu de la Guia, les Valls d'Aguilar,Taús рута - Tahús, Catalunya (España)- GPS track\npješačenje po planinama (pješačenje po planinama руте у Spain → Catalonia → Tahús )\nLES PIQUES (1969m), Alt Urgell- 100 Cims. Coll de les Iglésies- Ermita de la Mare de Déu de la Guia, les Valls d'Aguilar,Taús\n27.986 908 11310\nMoving time 58 минуте\nLes Piques (100 cims) (hodanje)\nCim de les Piques. 1960m. (100 cims). Alt Urgell (hodanje)\nLes Piques (pješačenje po planinama)\nLes Piques (100 cims) (pješačenje po planinama)\nПогледана 49 пут(a), скинута са сервера 2 пут(a)\nблизу Tahús, Catalunya (España)\nPIQUES (1969m), les Valls d'Aguilar, Serres de Taús i Mollet - Alt Pirineu i Aran. (Alt Urgell).\nLES PIQUES DE TAHÚS o PIQUES ALTES de Tahús és un dels 100 Cims del Projecte de la FEEC (Federació d'Entitats Excursionistes de Catalunya), ubicat en un entorn aïllat i bastant solitari.\nCim amb vèrtex geodèsic, bon mirador del Pirineu. Farem una ascensió directa sense camí definit, passant per un parell de bordes força ensorrades. Hi ha altres rutes que carenen per evitar els trams "pel dret", on trobarem tarteres, arbusts, rostolls...però aquest al.licient d'anar "sortejant obstacles" ha estat divertit.\nNomés arribar, trobem un pastor amb un ramat d'ovelles. Parlem una estona amb ell. Observem que tot el què ens envolten són prats de pastura pirinenca: es veuen ovelles, vaques i cavalls.\nColl de les Iglésies.\nAparquem en un prat herbat al costat de l'Ermita de la Mare de Déu de la Guia: temple, monument del municipi de les Valls d'Aguilar (Alt Urgell), protegit com a bé cultural d'interès local.\nPer arribar-hi amb cotxe, seguim la carretera LV-5134 que puja de Gerri de la Sal a Baén, passant pel petit nucli de Sarroca, i segueix cap a Els Castells, en direcció a Taús, tela d'estreta! Són uns 15 km, la meitat dels quals estan asfaltats, i l'altra meitat no (pista forestal de grava o pedres, arran del talús, amb alguna corba molt tancada). Magnífiques vistes a valls i muntanyes solitàries durant el trajecte.\nTambé s'hi hi pot arribar des de l'altra banda de la carretera LV-5134, venint de Taús, on crec que està tot asfaltat o al menys en millors condicions.\nColl de les Iglésies. Al coll mateix hi ha un pal indicador "Camí Vell de les Valls d'Aguilar", i uns senyals de pintura groga, que deixarem en breu de començar a caminar, per "tirar pel dret".\nDe seguida ens aturem a visitar l'ERMITA DE LA MARE DE DÉU DE LA GUIA, passant per la Borda del Capdevila (ruïnes).\nL'ermita és d'estil romànic, amb una porta molt baixeta, i es pot entrar a dins. Llàstima de pintades a les parers, perquè l'altar fa goig. Antigament s’hi celebrava un aplec\nPassem un filat. Anem paral.lels al Riu dels Castells.\nPassem al costat de la Bordeta de Santa Maria (casa en ruïnes).\nPujada per una tartera, sense camí definit, i després per prats alpins herbats, on cal buscar el millor pas entre les argelagues / gatoses i arbusts, fins arribar al cim. Des de lluny s'albira el vèrtex i les pedres punxegudes del pic de les Piques, un turó que s'eleva sobre el prat de Miramon. El darrer tram enfilant el cim\nper la serra de Taús és pedregós, sense dificultat.\nLES PIQUES (1960 m.a.). En el cim hi ha unes grans lloses de pedra verticals que el caracteritzen, i restes d'una antiga contrucció. Vèrtex geodèsic i panoràmiques vistes al Pedraforca i altres cims "tots els que es veuen" (Gorka's).\nBaixada sense camí definit, creuant un filat elèctric després del llom herbat, i descendint pràctcament pel mateix "campi-qui-pugui" fins l'Ermita de la Mare de Déu de la Guia i Coll de les Esglésies.\nHem anat molt ben acompanyats de muntanyencs en iniciació, fent uns ganyips ben merescuts després de l'esforç.\n* Les Valls d'Aguilar, l’Alt Urgell.\nPoblació: 307 h \nExtensió: 124 km2\n"Creat el 1972, comprén els antics termes de Noves de Segre, Castellàs, la Guàrdia d’Ares i Taús. El nom adoptat pel nou municipi no és prou adequat, ja que, si bé comprèn la vall del riu de la Guàrdia o d’Aguilar i les de la seva conca (el riu de Castellàs i el de Solans), Taús pertany a la conca de la Noguera Pallaresa i no a la d’Aguilar.\nEl terme municipal de les Valls d’Aguilar afronta a llevant amb el de Ribera d’Urgellet i amb l’enclavament dels Castellins (Montferrer i Castellbò), al S ho fa amb Fígols i Alinyà, amb l’enclavament de Baridà (del municipi de Ribera d’Urgellet) i amb el terme de Cabó; al SW el pic de Matella separa l’Alt Urgell (i per tant els termes de Cabó i de les Valls d’Aguilar) del Pallars Jussà (Conca de Dalt) i del Pallars Sobirà (Baix Pallars). A ponent, les Valls d’Aguilar termeneja amb Baix Pallars i Soriguera (ambdós del Pallars Sobirà), mentre al N afronta amb l’extens terme de Montferrer i Castellbò.\nEl terme comprèn el poble de Noves de Segre, cap de municipi i, a més, els pobles i llogarets d’Argestues, Berén, Bellpui, Biscarbó, Castellàs, els Castells, Espaén, la Guàrdia d’Ares, Junyent, Miravall, Nyus, Taús i Trejuvell\nEl terme municipal és articulat en tres valls principals, al llarg de les quals es distribueixen les diferents poblacions del terme. La vall principal és la vall del riu d’Aguilar (o de la Guàrdia, o de la Guardiola). En aquesta vall vessa les aigües la vall del riu de Castellàs, l’altra gran vall del terme. Finalment, al sector més ponentí apareix la vall del Riu Major, només en la seva capçalera, que pertany geogràficament a la conca de la Noguera Pallaresa i no a la del Segre.\nA llevant el terme s’integra dins de la vall del Segre. El sector muntanyenc, molt accidentat, és situat a ponent. Hom pot distingir dos grans blocs orogràfics: el que tanca el municipi pel SW i el que divideix la vall de Castellàs de les del Riu Major i riu d’Aguilar." https://www.enciclopedia.cat/EC-GEC-0046541.xml\n* Ermita de la Mare de Déu de la Guia. "Petit temple d'una sola nau, de 10,8 m. de llargària per una amplada de 4,15m., capçada a ponent amb capçalera plana i coberta amb volta de canó rebaixada. La nau és dividida en tres trams per dues parelles de pilastres adossades als murs laterals, les quals no tenen continuïtat a la volta. L'església presenta un altar d'obra adossat a la capçalera. La porta d'accés al temple es troba centrada al mur oriental. És ressaltada amb dovelles de pedra tosca i coronada per un arc de mig punt. Les altres obertures es troben al mur meridional. Coronant la façana oriental hi ha un petit campanar d'espadanya d'un sol ull."\nColl de les Iglésies\nPal indica Camí Vell de les Valls d'Aguilar. Senyals grocs. Ctra LV-5134 de Baén direcció a Thaús\nERMITA DE LA MARE DE DÉU DE LA GUIA, passant per la Bordeta del Capdevila (ruïnes)\nLES PIQUES (100 CIMS)\nSense camí definit\nBordeta de Santa Maria (ruïnes)\nЗдраво, је пронашао ову интересантну руту LES PIQUES (1969m), Alt Urgell- 100 Cims. Coll de les Iglésies- Ermita de la Mare de Déu de la Guia, les Valls d'Aguilar,Taús https://sr.wikiloc.com/rute-pjesacenje-po-planinama/les-piques-1969m-alt-urgell-100-cims-coll-de-les-iglesies-ermita-de-la-mare-de-deu-de-la-guia-les-v-40295897 С поштовањем, Викилок - Руте Свијета


El Consell d'Alcaldes del Baix Camp aprova una declaració en defensa de l'Estatut\nEl nou Arxiu Comarcal es va inaugurar el passat mes de juny\nEl Consell d'Alcaldes del Baix Camp, reunit avui dimecres 14 de juliol de 2010, al migdia a la seu del nou Arxiu Comarcal, ha aprovat una declaració en defensa de l'Estatut, que rebutja al Sentència del Tribunal Constitucional i dóna ple suport a les accions que puguin emprendre les més altes institucions catalanes per defensar l'Estatut aprovar el 2006. Aquesta declaració es farà arribar al Parlament de Catalunya, al Govern de la Generalitat i a les entitats municipalistes de Catalunya (l'Associació Catalana de Municipis i la Federació de Municipis de Catalunya).\nLa declaració aprovada considera que la “Sentència que no respecta la decisió del Parlament de Catalunya, de les Corts i del poble català, que va votar en referèndum l'Estatut” i per això manifesta el seu suport “a les més altes institucions catalanes en les accions que emprenguin en defensa del nostre Estatut” i “el seu compromís per treballar, des del món local, en la defensa de l'Estatut i de les legítimes aspiracions del poble català”.\nA més d'aquesta qüestió, el Consell d'Alcaldes ha estat informat sobre el desenvolupament del Pla d'Assistència i Suport als municipis de la comarca en matèria de Protecció Civil (PAS-PC Baix Camp) , al qual ja s'han adherit 25 municipis i de la reunió de coordinadors municipals d'emergències que es va fer el passat 5 de juliol. A més, promogut pel Consell Comarcal del Baix Camp, 27 municipis han sol·licitat ajuts al Departament d'Interior en el marc de les subvencions que atorga als ens locals per a equipaments de Protecció Civil i per a l'elaboració o renovació de plans municipals d'emergències.\nTambé s'ha informat als alcaldes de l'execució del programa e-baixcamp, que pretén ajudar 26 municipis de la comarca en el procés de modernització dels seus procediments administratius per facilitar la relació telemàtica dels ajuntaments amb els ciutadans, d'acord amb la Llei 11/2007, de 22 de juny d'accés electrònic dels ciutadans als serveis públics digitals (LAECSP). Aquest projecte, finançat pels fons FEDER i la Diputació de Tarragona, ha d'estar finalitzat en acabar aquest any. Entre altres accions suposarà la implantació d'un programa de registre d'entrades i sortides en entorn web; la implantació d'un gestor d'expedients també en entorn web; la creació d'una intranet i una extranet comarcal, a més d'informar i facilitar als ciutadans el certificat idCAT per a què puguin realitzar tràmits amb seguretat i confidencialitat amb l'administració.\nPer últim, el Consell Comarcal del Baix Camp també ha informat els municipis de l'inici dels plans extraordinaris d'ocupació, que signifiquen la contractació de 41 persones durant 6 mesos. D'aquestes 28 formen part d'un pla d'ocupació que agrupa 19 municipis del Baix Camp, i que realitzaran en aquests municipis diverses actuacions en edificis i equipaments municipals. Les altres 13 persones contractades corresponen a 5 plans d'ocupació del Consell Comarcal del Baix Camp, dels quals 3 també seran actuacions que es desenvoluparan en diferents municipis de la comarca.\nPer últim, els alcaldes han visitat les noves dependències de l'Arxiu Comarcal, de la mà del subdirector general d'Arxius de la Generalitat, Ramon Alberch, qui prèviament ha fet una breu exposició de la importància dels arxius i de la preservació dels fons documentals públics i privats per a conèixer i divulgar la pròpia història, a nivell local, comarcal i català.


» EL MUNICIPI » Coneix Lliçà\nAquesta secció conté tota la informació sobre la nostra vila, tots aquells aspectes que contribueixen que Lliçà d’Amunt sigui un municipi singular. Aquí podeu esbrinar dades sobre la situació geogràfica del poble, l’origen del seu topònim, dades descriptives del municipi, dels edificis emblemàtics i de la seva gent. Aquest espai us permetrà descobrir com és Lliçà d’Amunt i quines són les seves peculiaritats.\nUn poble dispers, un territori fragmentat\nLliçà d’Amunt és un dels municipis més dispersos i fragmentats del Vallès. Aquí i allà, pertot arreu, urbanitzacions nascudes del caos postfranquista dels anys setanta cobreixen els turons, petites barriades i infraestructures s’escampen per tot el pla: tenim un territori literalment esquitxat de construccions humanes.\nUn creixement desbordat\nLliçà d'Amunt té el rècord de creixement del Vallès Oriental i la segona posició en la demarcació de Barcelona. En només vint anys, Lliçà d'Amunt ha quadriplicat la població (de 2.600 habitants l’any 1981 a 10.000 h. l’any 2000), amb un augment mitjà de 677 nous habitants anuals els últims tres anys. Això, sens dubte, seguirà així perquè encara queda prou sòl urbanitzable com per doblar la població (arribar als 20.000 habitants!).\nLliçà d’Amunt té tres grans zones encara prou grans, prou homogènies i prou ben conservades com perquè el nou pla general les protegeixi explícitament com a zones no urbanitzables.\nel rieral agrícola que des de Santa Justa a can Moncau embolcalla el riu Tenes\nels turons de secà que envolten l’antic camí de Caldes\nel gran corredor forestal que baixa de la serralada pre-litoral, per Palaudàries i can Lledó, fins a Gallecs i la vall del Besòs.\nÉs imprescindible que es protegeixi cadascun dels tres blocs totalment. El que no es protegeixi és susceptible d'urbanització. No n’ hi ha prou de protegir petits fragments especialment bonics o interessants si volem combatre la fragmentació del nostre espai agroforestal i, a la llarga, la seva degradació.\nFotos antigues de Lliçà d'Amunt\nEsglésia i cementiri des de Can Malé\nCarrer de Folch i Torres vista des de Can Puig


Campanyes electorals: ceci n’est pas une pipe - Balaguer Televisió\nSón realment necessaries les campanyes electorals?. Serveixen d’alguna cosa alhora de decidir el vot?. I la jornada de reflexió, serveix realment per reflexionar?, o més aviat va bé per descansar de tan empatx publicitari?.\nAcabo de viure des de dins, ben bé per casualitat i de forma gairebé simultània, dues campanyes electorals ben diferents, a la Universitat de Lleida i a la ciutat de Balaguer. Si des de fora les campanyes sempre m’havien semblat inútils i avorrides, des de dins les trobo gairebé pitjor. Sincerament, crec que en podríem prescindir tranquilament, si més no en comunitats petites, com la Universitat de Lleida o la ciutat de Balaguer, on gairebé tothom és coneix.\nLes campanyes electorals tenien sentit al segle passat, o a l’anterior, quan els mitjans d’informació, i els de comunicació entre les persones, eren ben escassos. Aleshores engantxar un cartell en una paret podía esdevenir una informació rellevant. Avui el mateix cartell s’ofega enmig d’un mar de publicitat dels diferents partits, de festes majors, de circs transhumants, i de tota mena d’espectacles.\nD’altra banda, la “informació” mediàtica sobre les coses no sempre és massa fiable. Segurament tothom ha tingut l’ocasió, en algún moment, de viure un esdeveniment de forma directa, i després veure’l reflectit en algún mitjà. Només aleshores hom s’adona de la distancia que separa la realitat d’un relat, a voltes tendenciós, sobre la mateixa realitat.\nPotser cal introduir, en tot allò que ens ensenyen, unes gotes de dubte raonable. El famós pintor Renné Magritte ho va explicar amb els seus quadres sobre “La traició de les imatges” (1928-1929), dels quals el més conegut és “Ceci n’est pas une pipe”, on Magritte ens adverteix sobre la falsa rèplica de la realitat a través de les imatges. Encara que sembli una pipa un quadre mai no és una pipa, és només la seva representació. El problema no és que qualsevol representació de la realitat sigui, en certa forma, una mentida, sinó que puguem arribar a confondre la mentida amb la pròpia realitat. És creure que la realitat existeix només en la mesura, i de la manera, en que la reflecteixen els mitjans que la representen.\nUna proposta sensata per als electors, que som tots, podria ser que no en fessim massa cas de les campanyes electorals. Si pot ser, és clar. O sigui, si disposem de mitjans d’informació per copsar la realitat, les propostes i les persones, de forma directa i no mediatitzada per la publicitat, potser val la pena que ho fem, en comptes de refiar-nos només dels relats publicitaris. Oblidar-nos de les imatges i dels slogans, reiterats compulsivament, i donar una oportunitat al que ja sabem, que és molt, i a tot allò que ja coneixem, a través de la nostra experiencia directa i personal, sobre la realitat del nostre entorn.\nPotser sí que en grans ciutats i en col·lectius immensos això no és possible, però allí on ens coneixem tots, no val més que mirem la pipa en lloc de la imatge d’una pipa?.


Quartmetratges 2013 butlletí per a internet by Cremant Muses - issuu\nQuartmetratges Concurs de guions per a curtmetratges 30 concurs de curtmetratges\n25 CONCURS DE GUIONS PER A CURTMETRATGES\n30 CONCURS DE CURTMETRATGES\nPARTICIPANTS: Hi poden participar totes les persones realitzadores de curts nascudes o residents a la Comunitat Valenciana amb un màxim de dues (2) obres.\nSECCIONS DEL CONCURS:\nPARTICIPANTS: Hi podran participar totes les persones nascudes o residents a la Comunitat Valenciana. REQUISITS DE LES OBRES: El tema dels guions serà lliure, no s’hauran presentat en edicions anteriors d’aquest certamen, ni tampoc emprat en cap producció anterior. (Sols es valorarà el guió literari). Només pel fet de participar en aquest concurs, els autors o autores reconeixen estar en possessió del copyrigth, i per tant disposar dels drets d'autor. PRESENTACIÓ DE LES OBRES: Cada autor o autora podrà presentar com a màxim dos (2) guions en format digital editable*.doc o *.rtf, els quals s'enviaran a: Casa de Cultura Plaça Valldecabres, 19 46930 Quart de Poblet Tel.: (96) 154 75 97 Junt a la còpia en format digital, s'adjuntaran quatre (4) còpies impreses del guió. La recepció de les obres es realitzarà des de la publicació d'aquestes bases fins el 28 de juny de 2013. Horari de recepció: De dilluns a divendres, de 10 a 13 hores i de 17 a 20 hores. El termini de recepció finalitzarà el dia 28 de juny a les 13 hores.\nOBSERVACIONS: Els treballs no premiats podran retirar-se en el termini de 30 dies a comptar des del dia després del lliurament dels premis. Qualsevol cosa no prevista en les Bases serà resolta pel Jurat. El fet de participar en aquest Concurs suposa l’acceptació de les presents Bases.\nREQUISITS DE LES OBRES: Cada curt es presentarà en dos formats individuals: en format digital i en format DVD-Dades MP4 Còdec H264. La duració no excedirà de 25 minuts. No s’admetran treballs realitzats abans de l’1 de gener de 2012 ni els presentats a aquest concurs en anteriors convocatòries.\nSELECCIÓ: El Jurat estarà compost per l’Alcaldessa de la Vila, com a presidenta, o el membre de la corporació municipal en qui delegue i tres especialistes en la matèria. El veredicte del Jurat serà inapel·lable.\nLLIURAMENT DE PREMIS: El lliurament dels premis tindrà lloc el dia 26 d'octubre de 2013 en la gala de clausura i lliurament dels premis del Concurs de Curtmetratges. A totes les persones participants se les remetrà el programa.\na) Ficció c) Documental\nPRESENTACIÓ DE LES OBRES: La recepció de les obres es realitzarà des de la publicació d'aquestes Bases fins el 28 de juny de 2013. Les obres es remetran, junt amb el butlletí d’inscripció que s’adjunta, a la següent adreça:\nSELECCIÓ: L’organització del Concurs farà la preselecció de les obres presentades i es reserva el dret a excloure aquelles en què el contingut siga obscè, violent, sexista, racista o vulneren algun dret fonamental de la persona . El Jurat, format per l'Alcaldessa de la Vila com a Presidenta, o el membre de la corporació municipal en qui delegue i tres especialistes en la matèria, determinarà les que seran exhibides públicament i concedirà els premis. El Jurat podrà deixar desert algun premi o acumular-lo a una altra secció. El veredicte del Jurat serà inapel·lable.\nDOCUMENTACIÓ: Els guions es presentaran sense el nom de l’autor o autora i s’adjuntarà un full amb el nom de l’autor o autora, adreça postal, telèfon de contacte, adreça de correu electrònic i fotocòpia del DNI.\nPREMIS: Primer Premi: 850 € i trofeu. Segon Premi: 700 € i trofeu. Els guions premiats seran editats per l’Ajuntament de Quart de Poblet. Els premis estaran subjectes a les retencions de l’IRPF corresponents.\nPROJECCIONS PÚBLIQUES: Les projeccions públiques tindran lloc en el mes d'octubre de 2013. El programa es difondrà amb suficient antelació i es remetrà a totes les persones participants.\nCLAUSURA I LLIURAMENT DE PREMIS: La clausura i el lliurament dels premis tindrà lloc el dia 26 d'octubre. En el transcurs de l’acte es projectaran les obres premiades.\nOBSERVACIONS: Els curts no premiats podran retirar-se en el termini de 30 dies a comptar des del dia després del lliurament dels premis.\nHorari de recepció: de dilluns a divendres, de 10 a 13 hores i de 17 a 20 hores. El termini de recepció finalitzarà el dia 28 de juny a les 13 hores.\nEls/les concursants es responsabilitzen que no hi hagen drets a tercers per l'ús de peces musicals en les obres presentades, ni reclamació per drets d'imatge de les persones que hi apareguen en elles.\nPrimer Premi (millor vídeo presentat al concurs): 2.000 € i trofeu del Concurs. Premi Secció Ficció: 1.200 € i trofeu.\nPremi Secció Animació: 1.200 € i trofeu. Premi Secció Documental: 1.200 € i trofeu. Premi Públic Jove (alumnat de batxillerat): trofeu. Els premis en metàl·lic estaran subjectes a les retencions de l’IRPF corresponents.\nAvís légal: Les seues dades serán incorporades al fitxer de titularitat de l'Ajuntament de Quart de Poblet amb la finalitat de protegir les dades d'acord amb la Lley Orgánica 15/1999, de 13 de desembre, de Protecció de Dades de Caràcter Personal. Per a qualsevol rectificació o cancel·lació, pot dirigir-se a la Casa de Cultura o directamente a l'adreça electrònica: cultura.gestio@quartdepoblet.orga\nQuartmetratges 2013 butlletí per a internet\nBases de inscripción en el XXX Concurs de curts i XXV Concurs de guions de Quart de Poblet.


Per què uns cotxes tenen el dipòsit a la dreta i d’altres a l’esquerra? | La Clau - Revista gratuïta del Maresme\nPer què uns cotxes tenen el dipòsit a la dreta i d’altres a l’esquerra?\nSegur que més d’un cop t’has preguntat per què la tapa i la boca per proveir de carburant el cotxe és a l’esquerra en alguns models, mentre que en altres es troba a la dreta. La resposta té a veure amb la seguretat, la comoditat i el disseny.\nFa anys el dipòsit de combustible estava ubicat a la part del darrere del vehicle, però es va acabar descartant pels riscos que es podien generar en cas d’una petita col·lisió per darrera. Cal tenir en compte que, si no es prenen les mesures oportunes, un impacte pot arribar a comprimir i escalfar tant el combustible que el dipòsit s’incendiï i, en el pitjor dels casos, exploti.\nLes regulacions vigents avui dia estableixen que el tub del dipòsit ha d’estar a la part més ampla del vehicle, en una zona que es pugui abonyegar, on no hi hagi la possibilitat de degoteig sobre un tram d’escapament calent o sobre cablejat elèctric. Això deixa gairebé com a única opció el lateral del cotxe. A més, els estudis proven que és la part més segura en cas de col·lisió.\nQue el dipòsit estigui situat a la dreta o a l’esquerra és una decisió que prenen des de la marca pel que fa a criteris de seguretat, però també de disseny i comoditat. Alguns fabricants de vehicles comercials el col·loquen a l’esquerra per raons tècniques com, per exemple, que la porta corredissa d’una furgoneta estigui a la dreta i no deixi espai per a la tapa del dipòsit. D’altres prioritzen la comoditat del client i, per evitar que hagi de fer la volta al vehicle, col·loquen el dipòsit en el costat del volant.


Georgina apartment Budapest Hongria - Ofertes d'hotels amb els MILLORS DESCOMPTES EN LÍNIA\nFejer Gyorgy Utca 12., 05. Centre Ciutat - Belváros, Budapest, Hongria, 1053 - Veure al mapa\n"The location of this apartment is nice and close to lots of..."\nOferint allotjaments de qualitat al compres, els paisatges, la cultura districte de Budapest, Georgina apartment és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Georgina apartment és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, transport hotel/aeroport, habitació familiar, ascensor.\nL'ambient de Georgina apartment es reflexa en cada habitació. calefacció, insonorització, ventilador, aparell de televisió, TV satèl•lit/cable són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Georgina apartment és una elecció inteligents per a viatgers a Budapest, i ofereix una estada relaxant i sense molèsties.\nCal que informeu el Georgina apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els comentaris (26) Parelles (12) Viatgers en solitari (4) Famílies amb infants petits (8) Famílies amb infants grans (1) Grups (1)


Crol Centre Calella - Piscina olímpica a la Costa de Barcelona\nEl Crol Centre Calella és una instal·lació esportiva que compta amb una piscina olímpica descoberta de 10 carrers (50m x 25m) i climatitzada tot l'any, que es troba situada a pocs metres de la platja de Calella (Barcelona). La piscina olímpica compta amb serveis extra de gimnàs, zona wellness, trasllats des de l'aeroport i servei mèdic. Cada any ens visiten més de 200 grups de natació entre clubs i federacions. Prepara la teva propera competició amb nosaltres!\nVisita el nostre Facebook per conèixer els clubs que ens han visitat i les últimes novetats del Crol Centre Calella\nHotels que complementen les instal·lacions esportives\nHotel de 4 estrelles superior situat a 100m. de la platja i a 5 minuts del centre comercial\nHotel boutique 5 estrelles amb 37 habitacions intel·ligents decorades amb elegància i estil únic


Les entitats que formen part del Fòrum de col·laboradors de Fòrum Salut Mental mantenen els seus serveis durant la pandèmia\nTot l'equip de Fòrum donem les gràcies per continuar treballant en moments complicats com els que estem vivint. Podeu descarregar el catàleg complet de les entitats que formen part del Fòrum de col·laboradors. Aquí trobareu els serveis que ofereixen i el contacte.\nFòrum de col·laboradors és un Banc de Recursos, amb proveïdors que pertanyen a l'Economia Social, que es va posar en marxa el passat mes d'octubre. Es va iniciar per a què les entitats membres poguessin conèixer noves empreses, entitats i / o cooperatives de l'ESS.\nAquestes entitats a més de col·laborar com a proveïdors, també ajuden a Fòrum Salut Mental i a totes les seves entitats membres, a través de sessions formatives, a conèixer millor aspectes legals, formes de participar amb la societat, millorar la gestió, la custòdia de documents, i altres aspectes rellevants del dia a dia de les entitats socials.


Kataë Energia i E-gastronòmic, s’incorporen al Ceeilleida – Xarxa de Centres d'Empreses Innovadores de Lleida\nKataë Energia i E-gastronòmic, s’incorporen al Ceeilleida\n8 abr., 2013 | Notícies\nEn el decurs del primer trimestre, el ceeilleida ha incorporat dos noves empreses, que estaran allotjades al edifici 2 del Centre Empresarial\nKATAË ENERGIA, S.L. és dedica al desenvolupament de projectes claus en mà d’energia activa, passiva i d’eficiència energètica, aconseguint l’adequació de l’energia en la seva millor forma. Kataë ofereix una àmplia varietat de productes i serveis per tal d’escollir l’energia que s’adeqüi millor les necessitats de cada client.\nPer altre banda l’empresa E-gastronòmic , mitjançant la pàgina web pretén promocionar la gastronomia de les terres de Lleida, mitjançant els restaurants establerts al territori i el seu entorn (aliments, productes, receptes, cultura…). A més de donar a conèixer la cultura gastronòmica, la plataforma proporcionarà als seus usuaris, la possibilitat de realitzar qualsevol tipus de reserva en qualsevol dels establiments adherits gràcies a la implantació d’un innovador model de negoci on-line.\nEl centre empresarial, està distribuït en tres edificis, en els que estan instal•lades 26 empreses, de diferents sectors empresarials que donen feina a més de 140 persones.\nPer altre banda està previst que en el decurs del 2013, s’ampliïn les instal•lacions en més d’un 15%, amb la creació d’un espai cooworking i 4 mòduls més, a disposició de nous emprenedors.


TVE retransmetrà en directe la manifestació de la Diada TVE retransmetrà en directe la manifestació de la Diada\nTVE retransmetrà en directe la manifestació de la Diada\n'Bany compartit', la primera ficció en català produïda en 20 anys per RTVE, novetat de la temporada de TVE Catalunya\nImatge de l'acte de presentació de la nova temporada de RTVE Catalunya aquest 9 de setembre de 2019. (Horitzontal)\nLa nova temporada de TVE Catalunya aposta per la informació, la cultura i l’entreteniment amb l’objectiu de situar-se com “la televisió pública de tots els catalans”. Una nova temporada que té com a principal novetat la sèrie de ficció ‘Bany compartit’, la primera produïda en català per RTVE en els últims 20 anys, protagonitzada per quatre noies que comparteixen pis. La sèrie constarà de 13 episodis que s’emetran els dissabtes i que també es podran veure simultàniament a la carta al web de RTVE. L’altre novetat de la temporada és el nou format del programa cultural ‘Punts de vista’ que, presentat per Tània Sàrrias, passarà a tenir una durada d’una hora. També és novetat que per primer cop la televisió pública retransmetrà en directe per La 2 la manifestació de la Diada.\nA la roda de premsa de presentació de la nova temporada de TVE Catalunya i Ràdio 4 que s’ha fet aquest dilluns al centre de producció de Sant Cugat, Carles González, director de RTVE Catalunya, ha destacat que, com ja va avançar a principis d’any l’administradora única de RTVE, Rosa María Mateo, l’objectiu és augmentar significativament les hores d’emissió en català coincidint amb els 60 anys del centre de producció a Catalunya.\nUn objectiu, ha afegit, que està aturat en part a l’espera de l’aprovació del nou contracte programa, però que serà clau per “estar més a prop de al ciutadania”. “Estem contents amb el que tenim, però com a mitjà públic pensem que hauríem de tenir més força i recursos per ser més propers. És un projecte que no abandonem”, ha afegit.\nEn aquesta línia, durant l’acte de presentació s’ha destacat l’aposta per la ficció en català després de molts any amb ‘Bany compartit’, una sèrie de 13 capítols que es començarà a emetre aquest dissabte. Per Anna Cler, directora de Programes de TVE Catalunya, aquesta producció suposa “recuperar l’essència de la casa amb la ficció” i acostar-se a nous públics ja que s’emetrà per La 2 els dissabtes i també es podrà veure a la carta al canal de Youtube i al web de RTVE.\n‘Bany compartit’ és una ‘sitcom’ que mostra les vivències de quatre joves estudiants a través de l’únic bany del pis que comparteixen a Barcelona. Quatre noies (una valenciana, una catalana, una mallorquina i una estudiant d’Erasmus alemanya) molt diferents entre elles i que “es veuran obligades a compartir mirall, dutxa i secrets”.\nL’altre aposta de la temporada és el canvi de format del programa cultural ‘Punts de vista’. El que fins ara era una agenda cultural de 30 minuts amb reportatges rodats a l’exterior, passarà a ser un programa d’una hora que es gravarà als estudis de Sant Cugat i serà presentat per Tània Sàrrias. El programa s’emetrà els dijous a les sis de la tarda a partir del 10 d’octubre.\nAmb l’objectiu de conformar “una oferta competitiva”, TVE Catalunya també apostarà per l’actualitat per estar encara més “allà on passen les coses”. En aquest sentit, el nou responsable d’Informació i Actualitat de RTVE, Enric Hernández, ha anunciat que enguany per primer es retransmetrà en directe la manifestació de la Diada. A partir de les 16:30 i fins passades les 8 del vespre, es seguirà al minut el que succeeixi i s’analitzarà amb representants de totes les forces polítiques en una mesa de debat.\nPel que fa a Ràdio 4, les principals novetats són la secció ‘Un cafè d’idees amb Gemma Nierga’ al programa ‘El matí a Ràdio 4’, dirigit per Ramon Castelló i el programa ‘En directe a Ràdio 4′, a càrrec de les periodistes Olga Rodríguez, Gemma Esteve i Lorena Amo, que sortiran cada dia al carrer per conèixer de primera mà els problemes i les inquietuds dels catalans. L’emissora en català de RNE incorpora a la graella ‘Plurals i singular a Ràdio 4’ que reflectirà les reivindicacions del col·lectiu LGTBI. A més, un nou programa nocturn, dirigit per Laura González, recollirà les tendències musicals del moment.


La Diputació assisteix a 400 dones víctimes de violència masclista a través d’un sistema telemàtic – RiberaTV\nEl Servei d’Atenció i Protecció per a Víctimes de Violència de Gènere, ATENPRO, és un mecanisme d’atenció immediata i a bdistància a les dones víctimes de violència de gènere a través de la tecnologia mòbil. La corporació provincial, a través d’un convenisignat amb el Ministeri de Sanitat, la Federació Espanyola de Municipis i Províncies (FEMP) i Creu Roja, aissteix en l’actualitat a 400 dones víctimes de violència masclista en els municipis valencians de menys de 20.000 habitants.\nEl servei consisteix en l’atenció immediata a la dona a través d’un telèfon mòbil amb GPS al que pot accedir les 24 hores del dia, els 365 dies de l’any, siga el que siga el lloc en el qual es trobe. Des de laseua engegada en 2013, el servei ha atès a 6.689 dones en la província de València i actualment 1.388 compten amb expedient actiu, segons dades de Creu Roja, entitat que presta el servei en la província.\nDins d’aquest conveni, la Diputació de València gestiona mitjançant la secció d’atenció domiciliària, dependent de l’àrea de Benestar Social,una mitjana de 400 correus electrònics mensuals remesos des dels serveis socials dels municipis valencians, estiguen o no adherits al conveni.\nEl servei ATENPRO ha sigut presentat en les jornades de formació al personal de nou ingrés en el servei: tècnics i tècniques de serveis socials dels ajuntaments, agents d’igualtat de la Generalitat Valenciana i agents de les forces de seguretat de l’estat. Un acte en el qual han participat el delegat del Govern, Juan Carlos Fulgencio, el president provincial de Creu Roja, Rafael Gandia, i la diputada d’Igualtat, Isabel García.\nEn la seua intervenció, García ha subratllat l’excel·lent treball i la coordinació del personal tècnic de la Diputació amb els serveis\nsocials municipals. Així mateix, ha posat l’accent en la importància de la formació en la lluita contra “la major de les desigualtats”. La diputada ha destacat el paper de la corporació en la formació de més de 700 policies locals i quasi 500 persones de perfil tècnic i polític en matèria d’Igualtat, així com l’engegada de la Xarxa de Municipis Protegits contra la Violència de Gènere.\nLa Diputació assisteix a 400 dones víctimes de violència masclista a través d’un sistema telemàtic added by Ribera Televisió on 16 octubre, 2018


El Parc Mòbil de la Diputació de Castelló continua col·laborant amb Sanitat en el trasllat de vacunes als pobles | Notícies Dígitals\nEl Parc Mòbil de la Diputació de Castelló continua col·laborant amb Sanitat en el trasllat de vacunes als pobles\n08/01/2022 diputacio de castello, pobles, sanitat, vacunes\nEl president de la Diputació, José Martí, ha informat que el servei del Parc Mòbil de la institució continua col·laborant en el trasllat de vacunes contra la Covid a diferents municipis de la costa i l’interior per a agilitar el procés d’immunització de la població. Sobre aquest tema ha assenyalat «des del primer moment, el nostre objectiu ha sigut el de posar-nos a la disposició de la Conselleria de Sanitat per a col·laborar en el que calguera perquè entenem que la vacunació és prioritària per a la societat i que una institució com la nostra ha de ser ací, acostant el muscle, perquè el procés resulte el més ràpid i eficaç possible».\nPer aquesta raó, ha felicitat el diputat responsable de Parc Mòbil, Abel Ibáñez, i als operaris de l’àrea «per la importantíssima labor que s’està realitzant en un moment històric com l’actual».\nEl president ha aprofitat l’ocasió per a fer una nova crida «al fet que tothom es vacune» perquè considera que fer-ho «és vital per a fer front amb èxit al virus».\nPer això, s’ha dirigit a les persones que encara no s’han vacunat i a les mares i mares que mostren reticències a la vacunació dels seus fills perquè «aquest és el moment de la solidaritat i del patriotisme ben entés, que passa necessàriament per la vacunació de tot el món».\n← El nou Pla Provincial Contra els Mosquits de la Diputació de Castelló contempla un increment de les actuacions terrestres del 30% en passar de les 300 de 2021 a 390 en 2022\nAlejandro Borrás s’incorpora a l’equip d’Adsuara a Nules com a coordinador general →


Pancartes contra el rei en els actes d'aniversari del 17-A - La Valira\nPancartes contra el rei en els actes d’aniversari del 17-A\nAquest dijous a la nit, poques hores abans dels actes de l’aniversari del 17A, han penjat una pancarta contra el rei al pis superior d’un dels edificis de la plaça de Catalunya de Barcelona, on s’ha de fer l’acte principal, amb la presència de Felip VI.\nA la pancarta, d’uns quinze metres d’amplada, hi ha escrit en anglès: “El rei espanyol no és benvingut als Països Catalans”, amb una foto de Felip VI cap per avall. No hi apareix cap nom ni identificatiu de cap entitat o partit polític.\nDurant hores hi ha hagut un fort desplegament policial davant de l’edifici, i també hi ha anat la delegada del govern espanyol a Catalunya, Teresa Cunillera. La Junta de Seguretat de Catalunya hauria ordenat retirar la pancarta, operació que s’ha encarregat als Mossos d’Esquadra.\nEl propietari del pis on s’ha penjat la pancarta ha cedit l’espai als activistes de manera legal i, per tant, l’única manera que han tingut de despenjar-la ha estat baixant amb cordes des del terrat de l’edifici.\nMembres de la Unitat de Muntanya dels Mossos han treballat per despenjar-la durant la matinada, però a primera hora del matí, després d’aconseguir que no es vegi bé la foto del rei, han marxat sense treure-la del tot.\nSegon ha assegurat el president Quim Torra, en una entrevista a Catalunya Ràdio, l’actuació dels Mossos ha estat per seguretat: “Han anat a veure quines eren les condicions de seguretat i, atès que no hi ha cap problema, continua penjada. És competència de l’Ajuntament decidir si es despenja. S’emmarca en la llibertat d’expressió.”\nResponsables de l’ANC i del seu equip jurídic s’han acostat a l’edifici per assessorar els activistes. La presidenta d’aquesta entitat, Elisenda Paluzie, ha dit que demanarà explicacions al govern de la Generalitat i al conseller d’Interior de per què s’ha ordenat retirar la pancarta.\nNo és l’única pancarta en protesta per la presència del rei a Barcelona. A la Rambla n’ha aparegut una altra també en anglès amb la frase “Les seves guerres, els nostres morts”, amb una foto de Felip VI amb el rei de l’Aràbia Saudita i una estelada.